Այս փաբը գտնվում է Մոսկովյան փողոցում: Այստեղ կարելի է տեղական արտադրության գարեջուր փորձել. դասականն ու գոլդը՝ 1.200 դրամ, մուգը՝ 1.300 դրամ: Ջուրը հայկական է, մյուս բաղադրիչները Չեխիայից են բերում: Բաժակները երկաթե բռնակներ ունեն եւ զվարճալի գրություն՝ «Խողովակներն այրվում են»: Ռեստորանի ադմինիստրացիան կարող է նաեւ նվիրել մեկ բաժակ, եթե ձեր հաշիվը 100.000 դրամ եւ ավելի լինի: Խոհանոցը բավական բազմազան է. ֆիրմային երշիկներ խոզապուխտով, ձկան փափկամիս, կողեր, պանրի գնդիկներ, ավանդական աղցաններ: Յուրաքանչյուր կիրակի դույլով խեցգետին են մատուցում՝ 3.000 դրամով: Ռեստորանում նաեւ տարբեր կոկտեյլներ են միախառնում: Բարում հաճախ հավաքվում են ֆուտբոլի սիրահարներ եւ «աղմկոտ բազմությամբ» հետեւում խաղին: Իսկ տոնական օրերին հյուրերի հաճելի ժամանցն ապահովում են երաժշտական կոլեկտիվները: